apsis
Store norske leksikon,Kunst og estetikk,Arkitektur og landskap,Bygningsdeler
Apsis er en halvsirkelformet nisje. Den ble innført i romersk arkitektur under navnet exedra, især som fondmotiv i en basilikas borteste kortvegg. Herfra ble den overtatt av den kristne kirke som en effektfull plass for alteret.
Apsis brukes også som betegnelse for en romtilføyelse eller -utvidelse med halvsirkelformet grunnplan. Disse er oftest hvelvede med halvkuppel, også kalt hjelmhvelv. Apsis betegner også en koravslutning i kirker, i tidligkristen tid ofte med biskopstol. En variant kalles trekløverabside.Apsis er også en betegnelse på en større halvsirkelformet bygningsdel, brukt i antikke romerske profane og sakrale byggverk. Les mer i Store norske leksikon romersk arkitektur absidiol